Ntho ea pele eo pele, re ka rata ho ka botebo leboha Christopher ho LPK Studio – http://lpkstudio.com/ e ncha ea moralo wa websaeteng ya rona, ena e ncha websaeteng ke qetellong ho fihlela ho kajeno ya webe maemo le e lokela ho ba la bonahala mobile disebediswa tse.
Re hlile re thabela ho sebetsa le Christopher ka ena, 'me o ne fetisisa e sebetsang hantle, li amohele 'me o ne a tseba seo re se ho hlokahala le pele re ile a botsa 🙂
ho feta sepakbola, ea readme.txt faele ke motsoalle oa hao.
hlakola ya hao ya hajwale phetolelo ea plugin le kenya ya besene ho tloha wordpress.org le ho latela ya ho apdeita Tsamaiso e Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Madireng a Lefase
PONO YA BEIBELE Diswantšho tša Batho Bao ba sa Aparago
DIHLOGO TŠE DINGWE TŠA INTHANETENG
Dihlatse tša Jehofa
Dilo tše di Lego Gona
Dikgatišo tše di Lego Gona
“KGAMAKGOLO e a makatša e bile e befile ge o e lebelela. Ke ka baka la’ng e le e telele gakaakaa go fihla magetleng? Ke ka baka la’ng e ena le hlogo e telele gakaakaa?” Mongwadi wa mantšu ao wa lekgolong la bo-19 la nywaga, Henry David Thoreau, e be e se yena feela yo a hlalosago kgamakgolo ka tsela yeo. Dikgopolo tša gore kgamakgolo e sepela ka thata e bile ga e bohlale di gakaditšwe ke ponagalo e segišago ya phoofolo ye yeo e phelago e nnoši le go bonwa ga yona ka sewelo lešokeng. Na seo ke therešo? Banyakišiši ba Amerika Leboa gotee le ba Yuropa le Asia ba utolotše ditherešo tše dintši mabapi le phoofolo ye yeo e sa tlwaelegago.
Ga go yo a ganago gore kgamakgolo ke phoofolo e kgolo kudu. Gaešita le ge phoofolo ye e ena le maoto a matelele ao a e dirago gore e bonagale e befile, maoto ao a kgona go raga sehlopha ka moka sa diphiri. Dikgamakgolo di ithuta go rutha di ena le matšatši a sego kae di sa tšwa go tswalwa, gomme di ile tša bonwa di rutha monabo wa dikhilomithara e bile di nwelela monabong wa mo e nyakilego go ba dimithara tše tshela go ya fase bakeng sa go yo iphepa ka dimela tša ka meetseng!
Lebelo Leo e Kitimago ka Lona: Go fihla go dikhilomithara tše 55 ka iri
Botelele: Go tloga go dimithara tše 1,5 go ya go tše 2 go fihla magetleng
Boima: Go fihla go dikhilograma tše 816
GO TŠWELA PELE GA TŠONA DI PHELA KA LEBOA
Ka ge dikgamakgolo di eja dimela feela, di kgona bjang go tšwela pele di phela maregeng a tonyago? Tsela e nngwe ke ka go ja kudu nakong ya ge go sa ruthetše. Kgamakgolo e ja dimela tša boima bjo e ka bago bja dikhilograma tše 23 ka letšatši, go sa šetšwe gore semela seo se bokgole bja dimithara tše tharo ka godimo ga mobu goba ka tlase ga meetse. Di ikhola ka dijo tše ka go di šila mogodung wa tšona wa dikarolo tše nne, di ntšha di-aga-mmele tšeo di nyakegago gomme tša nona. Lega go le bjalo, dikgama di lebeletšana le dikotsi tše dingwe marega.
Kgamakgolo e rata di-aga-mmele tše dintši tšeo di hwetšwago letswaing leo le tšhelwago ditseleng tše dintši tše dikgolo tša ka leboa gore le tološe kapoko. Lega go le bjalo, ka ge dikgamakgolo di ena le boya bja mmala o swifetšego gomme di rata go tshela ditsela letšatši le šetše le sobetše, baotledi ga ba kgone go di bona ka pela e le gore ba efoge go di thula. Go lobilwe maphelo a batho le a dikgamakgolo ka baka la se.
Dikgamakgolo di ile tša bonwa di bapala ka go hlasela maphoto a lewatle e bile di hlapa ka boiketlo methopong ya meetse a fišago. Go bonagala dikgamakgolo tša ditshadi le dipoo di swarana ka botho nakong ya ge di goelana, gomme go botegela ga kgamakgolo ya tshadi namane ya yona go a kgahliša. Dinamane tšeo di ruilwego ke batho di tšea bahlokomedi ba tšona bjalo ka bommago tšona. Ngaka Valerius Geist o re: “Phoofolo ye yeo e sa tlwaelegago ya sefahlego sa go befa e ka kgona go kwešiša dilo ka pela, ya bontšha lerato le go botega ka mo go feteletšego.”
Ntšha Moneelo wa go Thekga Modiro wa Rena wa Lefase ka Bophara